《淮阴侯二首 其二》
清代·张廷寿

矫矫韩侯孰知己，前惟漂母后吕雉。无侯刘忽诸有侯，吕侯功成竟诛死。

母能活侯雉杀侯，生死英雄两女子。汉高祖，萧相国，知侯只得皮毛耳。

国士乃为执戟郎，项籍重瞳宜愧死。

作者简介：原名紫文，字少槎，号曼生，又号曼仙，元灏子，同治丙寅岁贡。著有独学庵诗草。少槎姑丈为月槎先生令子。悔余老人宅相才高学博，弱冠知名，有诗书画三绝之称，惟恃才傲物不谐于俗。惜中年以前诗作，散佚殆尽，友人陈季鸣竭力搜罗，得若干首为一集，并从燕侨斋偶存稿中得序一篇，冠之于首以待梓云。